A batalla d'o puent d'Arcole (a vegatas dita simplament batalla d'Arcole) ye una batalla escaicita entre o 15-17 de noviembre de 1796 mientres a primera campanya d'Italia, en as Guerras revolucionarias francesas, en a redolada d'a localidat d'Arcole (hue situata en a provincia de Verona, Veneto, Italia). En ista batalla por o control d'os puents sobre l'arrigachuelo dito Alpone, un afluent d'o río Adige, luitoron 20.000 soldatos de l'Exercito francés d'a Primera Republica Francesa mandatos por Napolión Bonaparte contra 24.000 soldatos de l'Exercito austriaco mandatos por Josef Alvinczy, y remató con una victoria francesa, con a quala cosa os franceses podioron continar con o Setio de Mantua que as tropas austriacas prebaban de crebar.